钦定古今图书集成/明伦汇编/皇极典/第001卷 > 《白虎通》 > 太微帝座图
## 钦定古今图书集成/明伦汇编/皇极典/第001卷 > 《白虎通》 > 太微帝座图

图考

五帝座

按《星经》，五帝内座，在华盖下，覆帝座也，五帝同座也。
按《史记天官书》：“南宫朱鸟权衡，衡，太微三光之廷，匡
卫十二星，藩臣，西将；东相”；南四星，执法，中端门，左右
掖门。

按《晋书天文志》：“太微，天子庭也，五帝之座也，十二诸
侯府也。其外蕃九卿也。一曰太微为衡，衡主平也。又
为天庭，理法平辞，监升授德，列宿受符，诸神考节，舒
情稽疑也。南蕃中二星，间曰端门。东曰左执法，廷尉
之象也。西曰右执法，御史大夫之象也。执法，所以举
刺凶奸者也。左执法之东，左掖门也。右执法之西，右
掖门也。东蕃四星：南第一曰上相，其北东太阳门也；
第二星曰次相，其北中华东门也；第三星曰次将，其
北东太阴门也；第四星曰上将，所谓四辅也。西蕃四
星：南第一星曰上将，其北西太阳门也；第二星曰次
将，其北中华西门也；第三星曰次相，其北西太阴门
也；第四星曰上相，次亦曰四辅也。”按《隋书》《宋史天
文志》同。

按《步天歌》：上元天庭太微宫，昭昭列象布苍穹。端门
只是门之中，左右执法门西东。门左皂衣一谒者，以
次即是乌。三公三黑九卿公，背傍，五黑诸侯卿后行。
四个门西主轩屏，五帝内座于中正，幸臣太子并从
官，乌列帝后从东定。郎将虎贲居左右，常陈郎位居
其后。“常陈七星不相误，郎位东陈十有五，两面宫垣”
十星布，左右执法是其数。宫外明堂布政宫，三个灵
台，候云雨，少彻四星。西南隅长垣双双微，西居北门
西，外接三台，与垣相对，无兵灾。　按《新法历书图》多
同，帝座止一大星，其二、三、四、五皆阙。